CELEX: 32020R0544
Language: mt
Date: 2020-04-20 00:00:00
Title: Regolament ta’ Implimentazzjoni tal-Kummissjoni (UE) 2020/544 tal-20 ta’ April 2020 li jemenda l-Anness I tar-Regolament (KE) Nru 798/2008 dwar l-entrata għall-Istati Uniti tal-Amerka fil-lista ta’ pajjiżi terzi, territorji, żoni jew kumpartimenti li minnhom jistgħu jiġu importati ċerti prodotti tat-tjur lejn l-Unjoni jew isir tranżitu minnha fir-rigward tal-influwenza tat-tjur b’patoġeniċità għolja (Test b’rilevanza għaż-ŻEE)

20.4.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  LI 121/1
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2020/544
         tal-20 ta’ April 2020
         li jemenda l-Anness I tar-Regolament (KE) Nru 798/2008 dwar l-entrata għall-Istati Uniti tal-Amerka fil-lista ta’ pajjiżi terzi, territorji, żoni jew kumpartimenti li minnhom jistgħu jiġu importati ċerti prodotti tat-tjur lejn l-Unjoni jew isir tranżitu minnha fir-rigward tal-influwenza tat-tjur b’patoġeniċità għolja
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva tal-Kunsill 2002/99/KE tas-16 ta’ Diċembru 2002 li tistabbilixxi r-regoli sanitarji għall-annimali u li jiddeterminaw il-produzzjoni, l-ipproċessar, id-distribuzzjoni u l-introduzzjoni ta’ prodotti li joriġinaw mill-annimali u li huma għall-konsum uman (1), u b’mod partikolari l-frażi introduttorja tal-Artikolu 8, l-ewwel subparagrafu tal-punt 1 tal-Artikolu 8, il-punt 4 tal-Artikolu 8, u l-Artikolu 9(4) tagħha,
         Wara li kkunsidrat id-Direttiva tal-Kunsill 2009/158/KE tat-30 ta’ Novembru 2009 dwar il-kondizzjonijiet tas-saħħa ta’ bhejjem li jirregolaw il-kummerċ intra-Komunitarju, u l-importazzjoni ta’ tajr u bajd għat-tfaqqis minn pajjiżi terzi (2), u b’mod partikolari l-Artikoli 23(1), 24(2) u 25(2) tagħha,
         Billi:
         
                     (1)
                  
                  
                     Ir-Regolament tal-Kummissjoni (KE) Nru 798/2008 (3) jistabbilixxi r-rekwiżiti dwar iċ-ċertifikazzjoni veterinarja għall-importazzjonijiet fl-Unjoni u t-tranżitu minnha, inkluż il-ħżin waqt it-tranżitu, tat-tjur u tal-prodotti tat-tjur (“il-prodotti”). Jipprevedi li tista’ ssir importazzjoni tal-prodotti jew li dawn jgħaddu mill-Unjoni bi tranżitu biss mill-pajjiżi terzi, mit-territorji, miż-żoni u mill-kumpartimenti elenkati fil-kolonni 1 u 3 tat-tabella fil-Parti 1 tal-Anness I tiegħu.
                  
               
                     (2)
                  
                  
                     Ir-Regolament (KE) Nru 798/2008 jistabbilixxi wkoll il-kundizzjonijiet biex pajjiż terz, territorju, żona jew kumpartiment ikunu jistgħu jitqiesu ħielsa mill-influwenza tat-tjur b’patoġeniċità għolja (l-HPAI).
                  
               
                     (3)
                  
                  
                     L-Istati Uniti tal-Amerka huma elenkati fil-Parti 1 tal-Anness I tar-Regolament (KE) Nru 798/2008 bħala pajjiż terz li minnu jistgħu jiġu impurtati prodotti fl-Unjoni u jgħaddu minnha bi tranżitu, mingħajr restrizzjoni minħabba l-preżenza tal-HPAI.
                  
               
                     (4)
                  
                  
                     Il-Ftehim bejn il-Komunità Ewropea u l-Istati Uniti tal-Amerka dwar miżuri sanitarji li jipproteġu s-saħħa pubblika u s-saħħa tal-annimali fil-kummerċ tal-annimali ħajjin u tal-prodotti tal-annimali (“il-Ftehim”) (4), kif approvat bid-Deċiżjoni tal-Kunsill 98/258/KE (5), jipprovdi għal rikonoxximent reċiproku tal-miżuri ta’ reġjonalizzazzjoni fil-każ ta’ tifqigħat tal-marda fl-Unjoni jew fl-Istati Uniti tal-Amerka.
                  
               
                     (5)
                  
                  
                     Fit-8 ta’ April 2020, l-Istati Uniti tal-Amerka kkonfermaw il-preżenza tal-HPAI tas-sottotip H7N3 f’azjenda tat-tjur fil-kontea ta’ Chesterfield fl-Istat ta’ South Carolina. Għaldaqstant it-territorju kollu tal-Istati Uniti tal-Amerka ma jistax jibqa’ jitqies ħieles minn dik marda.
                  
               
                     (6)
                  
                  
                     L-awtoritajiet veterinarji tal-Istati Uniti tal-Amerka ħolqu żona ta’ kontroll ta’ 10 km madwar l-azjenda milquta, li tinkludi partijiet tal-kontej Chesterfield, Lancaster u Kershaw fl-Istat ta’ South Carolina. L-awtoritajiet veterinarji tal-Istati Uniti tal-Amerka kkonfermaw li huma ssospendew minnufih il-ħruġ taċ-ċertifikati veterinarji għall-konsenji tal-prodotti maħsuba għall-esportazzjoni lejn l-Unjoni mit-territorju kollu tal-Istati Uniti tal-Amerka u implimentaw politika ta’ eradikazzjoni biex jikkontrollaw l-HPAI u jillimitaw it-tixrid ta’ dik il-marda.
                  
               
                     (7)
                  
                  
                     L-Istati Uniti tal-Amerka ppreżentaw informazzjoni dwar il-qagħda epidemjoloġika fit-territorju tagħhom u dwar il-miżuri li ħadu għall-prevenzjoni ta’ aktar tixrid tal-HPAI, u l-Kummissjoni evalwatha. Abbażi ta’ dik l-evalwazzjoni, kif ukoll tal-impenji stabbiliti fil-Ftehim u l-garanziji previsti mill-Istati Uniti tal-Amerka, biex l-Unjoni titħares mir-riskji għas-saħħa tal-annimali assoċjati mal-introduzzjoni ta’ prodotti fl-Unjoni li jkunu ġejjin mill-Istati Uniti tal-Amerka, hu xieraq li jsiru restrizzjonijiet fuq l-introduzzjoni ta’ prodotti fl-Unjoni miż-żona fl-Istat ta’ South Carolina affettwata mill-HPAI, li l-awtoritajiet veterinarji tal-Istati Uniti għamlulha restrizzjonijiet minħabba t-tifqigħa attwali.
                  
               
                     (8)
                  
                  
                     Għalhekk, l-entrata għall-Istati Uniti tal-Amerka fit-tabella stabbilita fil-Parti 1 tal-Anness I tar-Regolament (KE) Nru 798/2008 jenħtieġ tiġi emendata biex tqis il-qagħda epidemjoloġika attwali f’dak il-pajjiż terz minħabba t-tifqigħa attwali tal-HPAI. Għalhekk jenħtieġ li l-Anness I tar-Regolament (KE) Nru 798/2008 jiġi emendat kif xieraq.
                  
               
                     (9)
                  
                  
                     Il-miżuri previsti f’dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DAN IR-REGOLAMENT:
         
            Artikolu 1
            Il-Parti 1 tal-Anness I tar-Regolament (KE) Nru 798/2008 hi emendata skont l-Anness ta’ dan ir-Regolament.
         
         
            Artikolu 2
            Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, l-20 ta’ April 2020.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 18, 23.1.2003, p. 11.
         
            (2)  ĠU L 343, 22.12.2009, p. 74.
         
            (3)  Ir-Regolament tal-Kummissjoni (KE) Nru 798/2008 tat-8 ta’ Awwissu 2008 li jistabbilixxi lista ta’ pajjiżi terzi, territorji, żoni jew kumpartimenti li minnhom jistgħu jiġu impurtati u jsir tranżitu ta’ tjur u prodotti tat-tjur fil-Komunità u r-rekwiżiti ta’ ċertifikazzjoni veterinarja (ĠU L 226, 23.8.2008, p. 1).
         
            (4)  ĠU L 118, 21.4.1998, p. 3.
         
            (5)  Id-Deċiżjoni tal-Kunsill 98/258/KE tas-16 ta’ Marzu 1998 dwar il-konklużjoni tal-Ftehim bejn il-Komunità Ewropea u l-Istati Uniti tal-Amerika dwar miżuri sanitarji biex jipproteġu s-saħħa pubblika u dik tal-annimali fin-negozju ta’ annimali ħajjin u prodotti tal-annimali (ĠU L 118, 21.4.1998, p. 1).
      
      
         
            ANNESS
            Fil-Parti 1 tal-Anness I tar-Regolament (KE) Nru 798/2008, l-entrata għall-Istati Uniti tal-Amerka tiġi sostitwita b’dan li ġej:
            
               
                           Kodiċi ISO u isem tal-pajjiż terz jew territorju
                        
                        
                           Kodiċi tal-pajjiż terz, territorju, żona jew kumpartiment
                        
                        
                           Deskrizzjoni tal-pajjiż terz, territorju, żona jew kumpartiment
                        
                        
                           Ċertifikat veterinarju
                        
                        
                           Kundizzjonijiet speċifiċi
                        
                        
                           Kundizzjonijiet speċifiċi
                        
                        
                           Status ta’ sorveljanza tal-influwenza tat-tjur
                        
                        
                           Status tat-tilqim tal-influwenza tat-tjur
                        
                        
                           Status tal-Kontroll tas-Salmonella(6)
                           
                        
                     
                           Mudell(i)
                        
                        
                           Garanziji addizzjonali
                        
                        
                           Data tal-għeluq(1)
                           
                        
                        
                           Data tal-ftuħ(2)
                           
                        
                     
                           1
                        
                        
                           2
                        
                        
                           3
                        
                        
                           4
                        
                        
                           5
                        
                        
                           6
                        
                        
                           6A
                        
                        
                           6B
                        
                        
                           7
                        
                        
                           8
                        
                        
                           9
                        
                     
                           “US – L-Istati Uniti tal-Amerka
                        
                        
                           US-0
                        
                        
                           Il-pajjiż kollu
                        
                        
                           SPF
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           EP, E
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                           S4
                        
                     
                           US-1
                        
                        
                           Il-pajjiż kollu tal-Istati Uniti tal-Amerka għajr iż-żona US-2
                        
                        
                           WGM
                        
                        
                           VIII
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           POU, RAT
                        
                        
                            
                        
                        
                           N
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           BPP, BPR, DOC, DOR, HEP, HER, SRP, SRA, LT20
                        
                        
                            
                        
                        
                            
                        
                        
                            
                        
                        
                           A
                        
                        
                            
                        
                        
                           S3, ST1
                        
                     
                           US-2
                        
                        
                           It-territorju tal-Istati Uniti tal-Amerka li jikkorrispondi għal:
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           US-2.1
                        
                        
                           L-Istat ta’ Tennessee:
                           
                                        
                                    
                                    
                                       Il-kontea ta’ Lincoln
                                    
                                 
                                        
                                    
                                    
                                       Il-kontea ta’ Franklin
                                    
                                 
                                        
                                    
                                    
                                       Il-kontea ta’ Franklin
                                    
                                 
                        
                           WGM
                        
                        
                           VIII
                        
                        
                           P2
                        
                        
                           4.3.2017
                        
                        
                           11.8.2017
                        
                        
                            
                        
                        
                            
                        
                        
                            
                        
                     
                           POU, RAT
                        
                        
                            
                        
                        
                           N
                           P2
                        
                        
                            
                        
                        
                            
                        
                        
                            
                        
                     
                           BPR, BPP, DOC, DOR, HEP, HER, SRP, SRA, LT20
                        
                        
                            
                        
                        
                           A
                        
                        
                            
                        
                        
                           S3, ST1
                        
                     
                           US-2.2
                        
                        
                           L-Istat ta’ Alabama:
                           
                                        
                                    
                                    
                                       Il-kontea ta’ Madison
                                    
                                 
                                        
                                    
                                    
                                       Il-kontea ta’ Jackson
                                    
                                 
                        
                           WGM
                        
                        
                           VIII
                        
                        
                           P2
                        
                        
                           4.3.2017
                        
                        
                           11.8.2017
                        
                        
                            
                        
                        
                            
                        
                        
                            
                        
                     
                           POU, RAT
                        
                        
                            
                        
                        
                           N
                           P2
                        
                        
                            
                        
                        
                            
                        
                        
                            
                        
                     
                           BPR, BPP, DOC, DOR, HEP, HER, SRP, SRA, LT20
                        
                        
                            
                        
                        
                           A
                        
                        
                            
                        
                        
                           S3, ST1
                        
                     
                           US-2.3
                        
                        
                           L-Istat ta’ South Carolina:
                           Il-kontej ta’ Cheesterfield/Lancaster/Kershaw:
                           Żona b’raġġ ta’ 10 km li tibda bil-punt N fuq iċ-ċirku taż-Żona ta’ Kontroll ta’ Chesterfield 02 u testendi favur l-arloġġ:
                           
                                       (a)
                                    
                                    
                                       It-Tramuntana: 2 km lejn in-Nofsinhar minn Highway 9, 0,03 km lejn il-Lvant mill-intersezzjoni ta’ Airport Rd u Raymond Deason Rd.
                                    
                                 
                                       (b)
                                    
                                    
                                       Il-Grigal: 1 km lejn il-Lbiċ mill-intersezzjoni ta’ Highway 268 u Cross Roads Church Rd.
                                    
                                 
                                       (c)
                                    
                                    
                                       l-Lvant: 5,1 km lejn il-Punent minn State Highway 109, 1,6 km lejn il-Punent minn Angelus Rd u Refuge Dr.
                                    
                                 
                                       (d)
                                    
                                    
                                       Ix-Xlokk: 3,2 km lejn il-Majjistral mill-intersezzjoni ta’ Highway 145 u Lake Bee Rd.
                                    
                                 
                                       (e)
                                    
                                    
                                       In-Nofsinhar: 2,7 km lejn il-Lvant mill-intersezzjoni ta’ Highway 151 u Catarah Rd.
                                    
                                 
                                       (f)
                                    
                                    
                                       Il-Lbiċ: 1,5 km lejn il-Lvant mill-intersezzjoni ta’ McBee Hwy u Mt Pisgah Rd.
                                    
                                 
                                       (g)
                                    
                                    
                                       Il-Punent: 1,3 km lejn il-Lvant mill-intersezzjoni ta’ Texahaw Rd u Buzzards Roost Rd.
                                    
                                 
                                       (h)
                                    
                                    
                                       Il-Majjistral: L-intersezzjoni ta’ White Plains Church Rd u Graves Rd.
                                    
                                 
                        
                           WGM
                        
                        
                           VIII
                        
                        
                           P2
                        
                        
                           8.4.2020
                        
                        
                            
                        
                        
                            
                        
                        
                            
                        
                        
                            
                        
                     
                           POU, RAT
                        
                        
                            
                        
                        
                           N
                           P2
                        
                        
                            
                        
                        
                            
                        
                        
                            
                        
                     
                           BPR, BPP, DOC, DOR, HEP, HER, SRP, SRA, LT20
                        
                        
                            
                        
                        
                           A
                        
                        
                            
                        
                        
                           S3, ST1”